Foto: AQSh harbiy havo kuchlari AQShning F-22 qiruvchilari Alyaska qirg‘oqlari yaqinidagi havo hududida Rossiyaning Tu-95 bombardimonchi samolyotlarini tutib oldi. Bu haqda CNN Shimoliy Amerika havo-kosmik mudofaa qo‘mondonligiga asosan xabar bermoqda. «Alyaskada joylashtirilgan ikkita F-22 qiruvchisi uzoq masofalarga mo‘ljallangan ikkita Tu-95 bombardimonchisini tutib olishdi. Bombardimonchilar Alyaska g‘arbiy qirg‘og‘i yaqinida, Aleut orollari yonida, havo hujumidan mudofaa kuchlari zonasida parvoz qilgan», - deyiladi qo‘mondonlik xabarida. Xabar qilinishicha, qiruvchilar bombardimonchilarni, ular havo hujumidan mudofaa kuchlari hududini tark etmagunicha, «tutib olgan va kuzatib borgan». Ta’kidlanishicha, Rossiya samolyotlari AQSh havo hududiga kirmagan.